**KÉRDÉSEK – VÁLASZOK**

1. OKJ-s illetve „B” képzési körös szakmai képzések esetén ahol az Szvk illetve az Szpk alapján egészségügyi alkalmassági követelmények szükségesek, ott a „Képzési ajánlattételi adatlap” 4. pontjánál az „egészségügyi szakmai alkalmassági vizsgálatot” kell jelölni, mint a képzés megkezdésének feltétele, vagy a „foglalkozás egészségügyi alkalmassági vizsgálatot”? Mivel szakmai alkalmassági vizsgálaton kell részt venniük, de foglakozás-egészségügyi szakellátóhelyre kell küldenünk őket.

Válasz: A képzés megkezdésének feltétele a hatályos SZVK / SzPK-ban előírt követelmények szerint szükséges megvalósítani, a résztvevők kiválasztásának tervezett módját is szintén a hatályos SzVK / SzPK-ban rögzítetteknek megfelelően kell lebonyolítani, ezért mindkét résznél szükséges kitölteni / aláhúzni a megfelelő részeket.

2. „Képzési ajánlattételi adatlap” 10. pontjánál

**„Referencia:**

Az ajánlat szerinti azonos szakképesítésnek, (nem OKJ-s szakmai-, ill. OKJ-s képzés esetén) vagy az ajánlatkérés szerinti idegen nyelvnek (nyelvi képzés esetén), vagy az ajánlatkérés szerinti általános képzésnek (általános képzés esetén), vagy az ajánlatkérés szerinti gépjárművezetői kategóriának (közúti járművek vezetésére jogosító vezetői engedély megszerzésére irányuló képzés esetén) megfelelő releváns kategóriában megvalósított korábbi tanfolyamok bemutatása. Amennyiben az ajánlatban beadott képzési irányban nem bonyolított az ajánlati felhívást megelőző 3 évben képzést, akkor azt szükséges megadni, hogy milyen képzési irányokban képezett”

A fenti leírásban mit jelent a „releváns kategória” elnevezés? Ez ugyanazon szakmacsoportot jelenti?

Válasz: A leírásban a "releváns kategória" az ajánlattételi felhívás 1 sz. mellékletében rögzített képzési szakirányoknak való megfelelést jelenti.

Illetve mire vonatkozik a „képzési irány” kifejezés?

Válasz: Az ajánlattételi felhívás 1. sz. mellékletében rögzített képzési szakirányokat jelöli a "képzési irány" kifejezés.

Pl. a Betanított csőszerelő képzéshez referenciaként a piaci alapú Izometriás csőszerelő képzéseinket beírhatjuk? Vagy a Betanított csőszerelő képzéssel egy szakmacsoportba tartozó Hegesztő képzéseinket is beírhatjuk referenciaként?

Válasz: Az ajánlat tételi felhívás 1. sz. mellékletében rögzített képzési szakirányokkal való pontos egyezőség 3 pont; nincs referenciája azonos szakképesítés/hatósági jellegű képzés/nyelvi képzésnél/általános képzés: 1 pont. Mivel a részszakképesítés szakmai és vizsgakövetelménye egy szakképesítés egyes moduljait tartalmazza, így elfogadható referenciaként részszakképesítésekre tett ajánlat esetén a szakképesítés megszerzésére irányuló képzés.

3. „Képzési ajánlattételi adatlap” – „KÖTELEZŐ MELLÉKLETEK”:

„− Tulajdoni lap vagy bérleti/használati szerződés vagy szándéknyilatkozat”

A kérdésünk, hogy a szándéknyilatkozattal kapcsolatban van-e tartalmi követelmény, hogy pontosan mit tartalmazzon?

Válasz: A helyszín szándéknyilatkozatával kapcsolatban nincs különleges tartalmi követelmény.

A szándéknyilatkozatot a felhívás tárgyát képező képzési irányok táblázatban az adott képzés helyszínére szükséges csak benyújtani? Mert az 5. pontban lehetőség van más helyszínt is megjelölni, ahol vállaljuk esetlegesen a képzés megszervezését.

„Amennyiben szükséges a felhívásban szereplő településen kívül, az alábbi járásokban/kerületekben tudok a pályázott képzési irányon képzést biztosítani:”

Válasz: Az 1. sz. mellékletben megjelölt képzési szakirányok helyszíneire benyújtott pályázatokhoz kötelező csatolni a tulajdoni lapot vagy bérleti/használati szerződést vagy szándéknyilatkozatot. A bírálati szempontrendszer alapján a benyújtott pályázatokban az 1. sz. mellékletben megjelölt helyszínek mellett továbbá lehetőség van más járási helyszíneket is megjelölni többlet pontért.

4. „Képzési ajánlattételi adatlap” – 5. pontjában a „A képzés tervezett időtartamánál” a tervezett -tól, -ig dátumot kell megadni? (pl 2019.05.30-2019.08.16-ig)

Válasz: Igen, egy tervezett dátumot kell megadni, a példában jelölt formátumban.

5. „Képzési ajánlattételi adatlap” – „KÖTELEZŐ MELLÉKLETEK”:

„− A 393/2013.(XI.12.) korm. rendelet szerinti oktatói minősítés alapján az Fktv. 15. § (7) bekezdés h) pontjával egyező, az adott képzési irányra vonatkozó elégedettségmérés.”

A kérdésünk az lenne, hogy az elégedettségméréseket milyen formában kell megadni? Milyen időszakot öleljen át a táblázat? Az egyes kérdések átlagai is meg legyenek külön- külön? A képzési irány itt az adott szakképesítésre vonatkozik, amelyre a pályázatot beadjuk pl. Hegesztő?

Válasz: Az adott képzési irányon, az ajánlattételi felhívás megjelenését megelőző 3 évre vonatkozóan az oktatói elégedettségmérés eredménymutatóit kell benyújtani, formátuma nem kötött. Lehetőség van az elégedettség-mérés eredményét a Felnőttképzési Információs Rendszerből is kinyomtatni (csak a referenciaként felsorolt maximum 5 képzésre vonatkozóan) ebben az esetben kérjük, írja rá, melyik képzésre vonatkozik, és hitelesítse cégszerűen.

6. „Képzési ajánlattételi adatlap” 6. pont

Amennyiben „B” képzési körös képzésre pályázunk, akkor is meg kell adni ebben a pontban a vizsgaszervezőt? Ebben az esetben nincs szükség engedélyre, ide a „nem releváns” megfelelő lehet, vagy ne húzzuk alá az igent és nemet sem? Vagy ha azt írjuk bele: „Nem OKJ-s a képzés, a vizsgaszervezés nem engedélyhez kötött. Beszámolóval záródik a tanfolyam, melynek szervezője az Intern Kft.”, és a vizsgaszervezőhöz beírjuk az Intern Kft-t és adatait?

Válasz: A "B" képzési körös szakirányok esetében – amennyiben nincs olyan jelegű záróvizsga, amelyet vizsgaszervezőhöz kellene kapcsolni akkor – ezt a tényt elegendő a második példában leírt módon rögzíteni.

7. „Képzési ajánlattételi adatlap” – Költségkalkuláció táblázat 2. pontjában a „B” képzési körös képzéseknél az első sorban meg kell adni, hogy a költségekből mennyi lesz a vizsgadíj. A második sorban az elméleti képzésnél és a harmadik sorban a gyakorlati képzésnél is kérik, hogy a költségekből mennyi a vizsgadíj. Így ha pl. 30.000,- Ft a vizsga díja, ebből, 10.000,- Ft esik szóbeli vagy írásbeli vizsgára és 20.000,- Ft pedig a gyakorlati vizsgára, akkor az első sorban 30.000,- forintot tüntessünk föl összesen, az elméleti képzésnél 10.000,- forintot, a gyakorlati képzésnél pedig 20.000,- forintot?

Válasz: A Költségkalkulációs c. táblában rögzítettnek megfelelően kell kitölteni a táblázatot: a 2.) pontban a teljes vizsgadíjat, alatta lévő sorokban pedig ezt az összeget szükséges megbontani elméleti és gyakorlati összegre.

8. „Képzési ajánlattételi adatlap” – A figyelembe vehető kiadások köre táblázatban a sorszámok nincsenek beírva, és a táblázat ezen része nem szerkeszthető. Ide nyomtatás után, tollal beírhatjuk a sorszámokat, vagy hagyjuk üresen?

Válasz: Nincs előírás, üresen lehet hagyni.

9. Van meghatározva aránytalanul alacsony ár, ami alá nem lehet menni, mert nem érvényes úgy a pályázat? Az eddigi képzési pályázatokkal ellentétben itt nem találtam erre utalást!

Válasz: Jelen ajánlattételi felhívásban nincs minimum ár kikötve.

10. „Képzési ajánlattételi adatlap” – „KÖTELEZŐ MELLÉKLETEK”:

„− Amennyiben a képzéshez társul szakmai gyakorlat, akkor annak a feltételeinek (tárgyi, személyi) rendelkezésre állásának igazolása”

Milyen módon kell igazolnunk rendelkezésre állást? Nyilatkozat megfelelő erre a célra? Esetleg tételes felsorolás szükséges a tárgyi eszközökről illetve az oktatókról? Az oktatóknál szükséges megemlíteni, hogy munkaviszonyban állnak, vagy megbízási szerződéssel alkalmazzuk őket?

Válasz: Képzési ajánlattételi adatlapon (5. pont) a képző jelöli, hogy saját vagy bérelt az elméleti, gyakorlati helyszín. Saját tulajdon esetében csatolja a tulajdoni lapot (melyen szerepel, a képzés elméleti, ill. gyakorlati helyeként megjelölt helyszín), bérelt helyszínnél mellékelnie szükséges a bérleti/használati szerződést vagy szándéknyilatkozatot. Amennyiben a képzéshez társul szakmai gyakorlat, akkor nyilatkoznia kell, hogy biztosítani tudja a képzés gyakorlati részéhez szükséges tárgyi és személyi feltételeket is.

11. A képzési ajánlattételi adatlap kitöltése közben észleltük, hogy a program véletlenszerűen módosítja a betűméretet és a betűtípust. Sok esetben ezt módosítani sem tudjuk, mert automatikusan visszaállítja azt. Okoz-e problémát, ha a formátum nem egységes e miatt?

Válasz: Nem okoz problémát.

12. Szeretném megkérdezni, hogy az ajánlattételi felhívás 4. pontjában, ha pl. az Asztalos képzésnél az szvk rendelkezése szerint Egészségügyi alkalmassági követelmények: szükségesek és ezt jelöljük az 4. pont 5. sorában, akkor a képzésben résztvevők kiválasztásának módjánál szükséges-e újra bejelölni a foglalkozás-egészségügyi alkalmassági vizsgálat/ egészségügyi szakmai alkalmassági vizsgálatot, vagy csak akkor, ha az Szvk-tól eltérő vizsgálatot akarunk végeztetni.

Válasz: A képzés megkezdésének feltétele a hatályos SZVK / SzPK-ban előírt követelmények szerint szükséges megvalósítani, a résztvevők kiválasztásának tervezett módját is szintén a hatályos SzVK / SzPK-ban rögzítetteknek megfelelően kell lebonyolítani, ezért mindkét résznél szükséges kitölteni / aláhúzni a megfelelő részeket.

13. A referenciaként felsorolt képzésekhez szükséges igazolás csatolása (pl. FIR)?

Válasz: Az adott képzési irányon, az ajánlattételi felhívás megjelenését megelőző 3 évre vonatkozóan az oktatói elégedettségmérés eredménymutatóit kell benyújtani, formátuma nem kötött. Lehetőség van az elégedettség-mérés eredményét a Felnőttképzési Információs Rendszerből is kinyomtatni (csak a referenciaként felsorolt maximum 5 képzésre vonatkozóan) ebben az esetben kérjük, írja rá, melyik képzésre vonatkozik, és hitelesítse cégszerűen.

14. Amennyiben nincs szakma azonos referencia, akkor 5 bármilyen OKJ szerinti szakmai referencia megfelel, ahhoz, hogy 1 pont legyen a bírálati érték. Írjunk a szakmához közeli vagy rész-szakképesítés referenciát, ill. ez teljesen mindegy.

Válasz: Mivel a részszakképesítés szakmai és vizsgakövetelménye egy szakképesítés egyes moduljait tartalmazza, így elfogadható referenciaként részszakképesítésekre tett ajánlat esetén a szakképesítés megszerzésére irányuló képzés.

15. Minden beadott szakma tekintetében egy – egy külön CD/DVD szükséges-e a Képzési ajánlattételéi adatlap melléklete szerint.

Válasz: Igen, minden benyújtott ajánlattételi adatlaphoz szükséges elkészíteni a szakirányt ismertető szóróanyagot.

16. A szakmai gyakorlat személyi és tárgyi feltételei tekintetében **minden esetben** szükséges a nyilatkozat, vagy csak akkor, ha a helyszín bérelt, a tárgyi feltételeket a Képző saját forrásból biztosítja.

Válasz: Amennyiben a képzéshez társul szakmai gyakorlat, akkor annak tárgyi, személyi feltételeinek rendelkezésre állását igazolni szükséges egy nyilatkozattal.

A személyi feltételekről elég annyi, hogy rendelkezésre állnak, vagy fel kell sorolni az oktatókat.

Válasz: Amennyiben a képzéshez társul szakmai gyakorlat, akkor annak tárgyi, személyi feltételeinek rendelkezésre állását igazolni szükséges egy **nyilatkozattal**.

17. A 34. sorszámú képzésnél Szikszó vagy Miskolc az elfogadható helyszín?

Válasz: Szikszó lenne az elsődleges helyszín, viszont gyakorlati helyszín hiányában Miskolc is elfogadható.

18. A 2. sorszámú 7-8 osztályos felzárkóztató+ Zöldterületi kisgép-üzemeltető képzésnél egy képzési ajánlattételi adatlapot; illetve költségkalkulációt szükséges kitölteni, vagy két külön ajánlattételi adatlapon kell a két képzést szerepeltetni egyben lefűzve.

Válasz: Az ajánlattételi felhívásban a formai követelmények között szerepel, hogy a **„Képzési ajánlattételi adatlap” nyomtatványt** **képzési irányonként egymástól elkülönítve** és külön nemzeti színű szalaggal összefűzött, képzési irányonként megbonthatatlan példányban, oldalszámozással és tartalomjegyzékkel ellátva kell benyújtani. **A képzési irányonként benyújtandó dokumentumok előlapjára** kérjük feltüntetni az ajánlattevő nevét, címét, **a felhívás 1. sz. mellékletében szereplő képzés sorszámát (egy előlapon csak egy ilyen sorszám szerepelhet)**, megnevezését és a képzés tervezett helyszínét is. Ebből kifolyólag képzési szakirányonként egy képzési adatlapot kell kitölteni, és úgy szükséges szerepeltetni a kapcsolt képzések teljes költségkalkulációját.

19. Kérdésem a Felnőttképzési intézmények számára kiírt 2019. évi képzési jegyzék összeállítására kiírt pályázathoz. A 21. sorszámú két OKJ-s képzést+ hatósági vizsgát jelentő képzést két külön képzési ajánlattételi adatlapon szükséges elkészíteni?

Válasz: A „Képzési ajánlattételi adatlap” nyomtatványt az 1. sz. mellékletben felsorolt képzési irányonként, így a kapcsolt képzéseket is egy képzési ajánlattételi adatlapon kell benyújtani, ilyenkor az adatlap érintett részei szükség szerint bővíthetőek. Ha a felhívásban szereplő kapcsolt képzések tartalmaznak közös modulokat, azt egyértelműen jelölni kell a modulok felsorolásánál és mivel azokat csak egyszer kell megvalósítani, az összóraszámnál és a költségkalkulációban is csak egyszer kell figyelembe venni.